चादर की तरह फोल्ड हो रही; लोग बोले- ठेकेदार ने भ्रष्टाचार की हदें पार कीं
Video Shows Maharashtra Villagers Lifting Newly-Made Road With Bare Hands, महाराष्ट्र में सड़क बनाने में एक घोटाला सामने आया है। जालना जिले में एक ऐसी सड़क बनाई गई है, जो केवल हाथ लगाने से उखड़ जा रही है।
महाराष्ट्र में सड़क बनाने में एक घोटाला सामने आया है। जालना जिले में एक ऐसी सड़क बनाई गई है, जो केवल हाथ लगाने से उखड़ जा रही है। यह सड़क में प्रधानमंत्री ग्राम सड़क योजना के तहत बनाई गई है।
सड़क के घोटाले को लेकर एक वीडियो सोशल मीडिया पर वायरल हो रहा है। इसमें कुछ लोग सड़क को हाथ से उखाड़ रहे हैं और सड़क चादर के परत की तरह फोल्ड होती जा रही है।
लोगों का आरोप- प्लास्टिक के ऊपर चादर की परत बिछाई गई
स्थानीय लोगों का कहना है कि हाल ही में यह सड़क बनी है। इसके बनते ही लोगों ने आवाजाही शुरू कर दी है। चलने के दौरान यह बीच-बीच में उखड़ रही थी। जब इसकी जांच की गई तो पता चला कि सड़क के नीचे के एक प्लास्टिक बिछाई गई है। इसी के ऊपर ठेकेदार ने महज 40MM की मोटी डामर की परत सड़क पर लगाई है, जो आसानी से निकल जा रही है।
8 दिन पहले पीलीभीत में हाथ से सड़क उखड़ने का वीडियो वायरल हुआ था 
पीलीभीत में भी एक वीडियो सामने आया था। यहां की सड़कों की हालत इतनी खराब थी कि लोगों ने इसको अपने हाथों से उखाड़ दिया। यह 3 करोड़ 81 लाख रुपए की लागत से प्रधानमंत्री सड़क योजना के तहत बनाई गई थी।
मामले से जुड़ी भास्कर की ये खबर भी पढ़ें...
5 दिनों के अंदर बनाई 75 किमी की सड़क, गिनीज वर्ल्ड रिकॉर्ड में जुड़ा नाम'
नेशनल हाईवे अथॉरिटी ऑफ इंडिया (NHAI) ने 105 घंटे और 33 मिनट (5 दिन के भीतर) में 75 किलोमीटर सड़क बनाकर इतिहास रच दिया है। NHAI ने रिकॉर्ड समय में NH-53 में आने वाले अमरावती से अकोला सेक्शन पर सिंगल लेन में 75 किलोमीटर बिटुमिनस कांक्रीट का निर्माण कर गिनीज वर्ल्ड रिकॉर्ड बनाया। केंद्रीय मंत्री नितिन गडकरी ने बुधवार को इसकी जानकारी शेयर की। पूरी खबर पढ़ें...